**FARSKÉ OZNAMY – filiálky NEMČICE / Farnosť Topoľčany**

**16. nedeľa v cezročnom období**

(19.7. – 25.7.2020)

▪ **Sv. omše v týždni a ich úmysly:**

*Piatok*: 18.00 h. + Štefan a Zlatica Kubranoví a ich rodičia a súrodenci

*Nedeľa*: 9.00 h. + Gejza, Anastázia Kršákoví a syn Ján

▪ **Liturgický kalendár:**

*Streda*: Sv. Márie Magdalény, sviatok

*Štvrtok*: Sv. Brigity, rehoľníčky a spolupatrónky Európy

*Piatok*: Sv. Šarbela Machlúfa, kňaza

*Sobota*: Sv. Jakuba, apoštola

*Nedeľa*: 17. nedeľa cez rok (*sv. Joachima a Anny, rodičov Panny Márie*)

▪ Vlastnými silami aj financiami sme kompletne obnovili kaplnôčku (*Božiu muku*) na Krušovskej ulici v Topoľčanoch. Keďže je to od *Krušoviec* z dvoch strán hlavnej cesty vstup a výstup do mesta Topoľčany, dali sme tam vyrobiť a so súhlasom mesta osadiť dva mestské erby a do stredu sme dali autentické zobrazenie našej topoľčianskej Sedembolestnej Panny Márie – nech oroduje za nás všetkých!

▪ Birmovci, ktorí neboli začiatkom júla na stretnutí, majú náuku v sobotu 25. júla o 10.30 vo farskom kostole v Topoľčanoch. Ich účasť je záväzná.

▪ Predseda Konferencie biskupov Slovenska bratislavský arcibiskup Mons. Stanislav Zvolenský poslal biskupom a všetkým kňazom Slovenska oficiálny list, v ktorom reaguje na viaceré podnety veriacich, ktoré sa týkajú dodržiavania opatrení a hygienických odporúčaní v jednotlivých farnostiach. Všetkých prosí, aby sa chránilo zdravie ľudí. Na základe aktuálnych nariadení pripomína, že rúška sú v kostoloch stále povinné (*nemusia ich nosiť len tie osoby, ktorým spôsobujú vážne dýchacie problémy alebo trpia kožnou chorobou*). Celebrujúci kňaz nemusí mať rúško iba vtedy, ak zachová odstup minimálne dva metre od ostatných osôb (*napríklad, keď je v presbytériu za oltárom alebo za kazateľnicou*). Na rozdávanie svätého prijímania si však kňaz alebo rozdávateľ musí rúško vždy nasadiť. Takisto stále platí povinnosť dezinfikovania rúk pred podávaním svätého prijímania. Odporúčaný spôsob podávania je do rúk, a len vo výnimočných prípadoch do úst, nie naopak. Tí, ktorí z vážneho dôvodu nemôžu prijať do rúk, majú prísť až na záver radu, nie medzi ostatnými. Na znak pokoja si ľudia nepodávajú ruky. A sväteničky pri vstupoch do chrámov majú zostať naďalej prázdne. Žiaľ, vyskytli sa prípady, keď ľudia z nedbalosti alebo z otvorenej neposlušnosti prestali dodržiavať opatrenia. Nemôže sa tolerovať svojvôľa a nesprávne správanie jednotlivcov. Prosí, modlí sa a ďakuje za dodržiavanie aktuálnych opatrení!

▪ Všetkým dobrodincom srdečne a úctivo ďakujeme za milodary venované na generálnu opravu organa v Nemčiciach a vyslovujeme im úprimné Pán Boh zaplať a odmeň!